Všeobecne záväzné nariadenie
hlavného mesta Slovenskej republiky Bratislavy
č. 2/2008
z 30. apríla 2008,
ktorým sa mení a dopĺňa všeobecne záväzné nariadenie hlavného mesta Slovenskej republiky Bratislavy č. 1/2004 o úhradách v zariadeniach sociálnych služieb

Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave ustanovuje:

Čl. I

Všeobecne záväzné nariadenie hlavného mesta Slovenskej republiky Bratislavy č. 1/2004 o úhradách v zariadeniach sociálnych služieb sa mení a dopĺňa takto:

1.	§ 8 ods. 1 znie:

„(1) Domov dôchodcov prevezme od občana do úschovy cenné veci, vrátane vkladných knižiek a peňažnej hotovosti, ktorý o ich úschovu požiada pri nástupe do domova dôchodcov alebo počas poskytovania starostlivosti v domove dôchodcov podľa zmluvy o úschove.8) Domov dôchodcov vedie evidenciu uzavretých zmlúv o úschove.“.

2.	V § 10 ods. 3 sa suma „2,50 Sk“ nahrádza sumou „3 Sk“.

3.	§ 10 ods. 6 znie:

„(6) Úhrada za bývanie určená podľa odseku 2 sa zvyšuje o

a)	5 Sk, ak podlahovú plochu obytnej miestnosti užívajú dvaja občania a na jedného pripadá viac ako 10 m2,

b)	15 Sk, ak podlahovú plochu obytnej miestnosti užíva jeden občan a pripadá na neho viac ako 12 m2.“.

4.	V § 10 ods. 7 písm. a) sa suma „10 Sk“ nahrádza sumou „15 Sk“.

5.	V § 11 ods. 1 písm. a) prvom bode sa suma „35 Sk“ nahrádza sumou „45 Sk“,

6.	V § 11 ods. 1 písm. a) druhom bode sa suma „45 Sk“ nahrádza sumou „55 Sk“ a

7.	V § 11 ods. 1 písm. a) treťom bode sa suma „65 Sk“ nahrádza sumou „80 Sk“.

8.	V § 11 ods. 3 písm. a) sa suma „20 Sk“ nahrádza sumou „25 Sk“.

9.	§ 12 sa dopĺňa odsekom 10, ktorý znie:

„(10) V zariadení opatrovateľskej služby sa poskytuje starostlivosť spravidla po dobu troch mesiacov, najviac však šesť mesiacov v kalendárnom roku.“.

Čl. II

Toto všeobecne záväzné nariadenie nadobúda účinnosť 1. júna 2008.

Ing. Andrej Ďurkovský
primátor